Nog twee vas vir Krugersdorp-moorde | Maroela Media
Kapt. Appel Ernst, woordvoerder van die polisie, het aan Maroela Media gesê 'n 20-jarige man en 18-jarige vrou is Donderdagaand in Krugersdorp vasgetrek. Die inhegtenisnemings volg ná drie weke se intense ondersoek deur die polisie, het sy gesê.
Die twee verdagtes sal Maandag in die Krugersdorp-landdroshof verskyn.
Hanle Lategan (52), 'n eiendomsagent van Roodepoort, het op 30 Mei verdwyn nadat sy 'n huis in Krugersdorp aan kliënte sou gaan wys het. Haar liggaam is die volgende dag deur skoolkinders in 'n veld langs 'n spruit buite Randfontein gevind.
Kevin Mc Alpine (29), 'n versekeringsmakelaar by InSHoor, se liggaam is die aand van 27 Mei in die kattebak van sy motor gevind op die hoek van Sivewright- en Francisstraat. Hy is kort voordat sy liggaam gevind is as vermis aangegee nadat hy 'n kliënt sou ontmoet, maar nooit teruggekeer het huis toe nie.
Anthony Schofield (67), 'n versekeringsmakelaar by Momentum, se liggaam is op 10 Mei in die kattebak van sy motor in Premierstraat gevind. Schofield moes ook vroeër die dag 'n kliënt ontmoet waarna hy verdwyn het.
Christian Kruger (29) en Fabian Luff (36) is op 2 Junie in verband met die moorde in hegtenis geneem. Hulle het Vrydag weer in die Krugersdorp-landdroshof verskyn waar die saak tot Maandag uitgestel is wanneer hulle weer saam met hul medebeskuldigdes sal verskyn.
Motoris langs N2 geskiet
Spioenasiebande: Hof besluit oor Zuma se appèl
18 & 20 jaar oud, en jy gooi jou lewe weg? Vir wat!!!! Mag al die skuldiges aan die pen ry, en mag die wat skuldig is, SWAAR gestraf word. Om ienmand anders se lewe te neem is verkeerd, maak nie saak of jy wit, swart, pienk, grys, oranje of watter kleur ook al is nie!!!
Een van die vier moet 'n baie sterk persoonlikheid hê om die ander te kon betrek by sy planne. Ek vermoed alvier is dwelmslawe en indien hulle nie so gou vasgetrek was nie, sou nog 'n paar mense teen hierdie tyd al vermoor gewees het.
Ons het jare in krugersdorp gebly die hele plek is n dwelm nes,siveright straat is n dwelm hotspot,en die laat twee lyke daar gevind is laat mens dink..